Uznesenie Európskeho parlamentu z 5. mája 2010 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Agentúry Európskej únie pre základné práva za rozpočtový rok 2008



Úradný vestník L 252 , 25/09/2010 S. 208 - 209



Uznesenie Európskeho parlamentu z 5. mája 2010 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Agentúry Európskej únie pre základné práva za rozpočtový rok 2008 EURÓPSKY PARLAMENT, so zreteľom na konečnú ročnú účtovnú závierku Agentúry Európskej únie pre základné práva za rozpočtový rok 2008, so zreteľom na správu Dvora audítorov o overení ročnej účtovnej závierky Agentúry Európskej únie pre základné práva za rozpočtový rok 2008 spolu s odpoveďami agentúry [1], so zreteľom na odporúčanie Rady zo 16. februára 2010 (5827/2010 – C7-0061/2010), so zreteľom na článok 276 Zmluvy o ES a článok 319 Zmluvy o fungovaní Európskej únie, so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev [2], a najmä na jeho článok 185, so zreteľom na nariadenie Rady (ES) č. 168/2007 z 15. februára 2007, ktorým sa zriaďuje Agentúra Európskej únie pre základné práva [3], a najmä na jeho článok 21, so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 [4], a najmä na jeho článok 94, so zreteľom na článok 77 rokovacieho poriadku a prílohu VI k rokovaciemu poriadku, so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0090/2010), A. keďže Dvor audítorov vyhlásil, že získal primeranú istotu, že účtovná závierka za rozpočtový rok 2008 poskytuje spoľahlivé informácie a že príslušné transakcie sú zákonné a správne; B. keďže Európsky parlament udelil 23. apríla 2009 riaditeľovi Agentúry Európskej únie pre základné práva absolutórium za plnenie rozpočtu agentúry za rozpočtový rok 2007 [5] a v uznesení, ktoré je súčasťou rozhodnutia o absolutóriu, Európsky parlament okrem iného uviedol: - že agentúra by sa mala usilovať o dosiahnutie synergie a mala by zabrániť prekrývaniu činností s činnosťami ostatných inštitúcií pôsobiacich v oblasti ľudských práv, najmä Rady Európy, - že Európsky úrad pre boj proti podvodom (OLAF) začal vyšetrovanie týkajúce sa agentúry, preto požiadal úrad OLAF, agentúru a Komisiu, aby čo najskôr informovali orgán udeľujúci absolutórium o výsledkoch vyšetrovania a prípadných nadväzujúcich opatreniach, - že berie na vedomie zistenie Dvora audítorov v súvislosti s jedným postupom verejného obstarávania, že uverejnená metóda hodnotenia znížila pomerný význam kritéria ceny, čo mohlo odradiť niektorých potenciálnych uchádzačov a nebolo v súlade so zásadou riadneho finančného hospodárenia; 1. s potešením konštatuje, že Dvoru audítorov sa podarilo získať primeranú istotu, že ročná účtovná závierka agentúry za rozpočtový rok, ktorý sa skončil 31. decembra 2008, je vo všetkých vecných hľadiskách spoľahlivá a že príslušné transakcie k ročnej účtovnej závierke agentúry sú ako celok zákonné a správne; Výkonnosť 2. vyzýva agentúru, aby vo svojom pláne vymedzila ciele SMART a ukazovatele RACER s cieľom zlepšiť hodnotenie jej výsledkov; berie zároveň na vedomie vyhlásenie agentúry, ktorá zohľadnila tieto poznámky vo svojom pláne práce na rok 2009; 3. víta skutočnosť, že agentúra zaviedla v polovici roka 2009 softvér na plnenie rozpočtu založeného na činnostiach, ktorý poskytne jasné ukazovatele o pridelených rozpočtových a ľudských zdrojoch; 4. víta skutočnosť, že agentúra podnikla kroky v nadväznosti na poznámky Dvora audítorov a rozpočtového orgánu v súvislosti s predchádzajúcim absolutóriom; 5. poznamenáva, že v nadchádzajúcich rokoch by sa udelenie absolutória za plnenie rozpočtu agentúry malo viac zakladať na výkonnosti agentúry počas celého roka; Vyšetrovanie úradu OLAF 6. berie na vedomie, že v roku 2009 úrad OLAF skončil vyšetrovanie týkajúce sa agentúry, ktoré začal v roku 2008, a že vyšetrovanie uzavrel bez prijatia ďalších opatrení; Vnútorný audit 7. berie na vedomie, že útvar pre vnútorný audit (IAS) uskutočnil vo februári 2008 následnú kontrolu vykonávania nesplnených odporúčaní zo správy za rok 2007 a konštatoval, že z týchto odporúčaní (dohľad správnej rady nad prijímaním zamestnancov) nebolo splnené len jedno; poznamenáva však, že situácia sa zmenila a v dôsledku začatia činností agentúry a vymenovania jej nového riaditeľa pôvodný zámer tohto odporúčania stratil význam, a preto možno odporúčanie považovať za splnené; 8. pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 5. mája 2010 [6] o výkonnosti, finančnom hospodárení a kontrole agentúr. [1] Ú. v. EÚ C 304, 15.12.2009, s. 10. [2] Ú. v. ES L 248, 16.9.2002, s. 1. [3] Ú. v. EÚ L 53, 22.2.2007, s. 1. [4] Ú. v. ES L 357, 31.12.2002, s. 72. [5] Ú. v. EÚ L 255, 26.9.2009, s. 198. [6] Prijaté texty, P7_TA(2010)0139 (pozri stranu 241 tohto úradného vestníka). --------------------------------------------------